stanford-oval/wikipedia huggingface dataset:
Duke Nukem: Time to Kill
Pelaaminen

Pelissä on yksin- ja moninpeli. Moninpelissä pystyy ottelemaan 1vs1 -deathmatch modissa laittamalla tietyn aikarajan päälle. Ajan loppuessa eniten tappanut voittaa. Moninpeliin on myös mahdollisuus laittaa yksinpelissä esiintyneitä "salapaikkoja" (engl. Secret Area), joista saa erilaisia peliä helpottavia tavaroita tai aseita.
Pelaaminen > Piilopilat

Time to Kill sisältää lukuisia "pääsiäismunia". Pilat parodioivat kuuluisia elokuvia, mm. Evil Dead ja Monty Pythonin hullu maailma, sekä Paluu tulevaisuuteen -trilogiaa. Hyvänä esimerkkinä, Duken löytäessä vanhasta kaivoksesta rappeutuneen auton, joka on Paluu tulevaisuuteen -trilogiassa aikakoneena käytetty DeLorean DMC-12 -urheilumalli. Samassa kohdassa Duke kommentoi näkemäänsä sanomalla: "McFly, anybody home?", viitaten selkeästi trilogiassa päähahmona seikkailleeseen Marty McFlyhyn.
Juoni

Peli alkaa introlla, jossa Duke Nukem ajaa moottoripyörällä pitkin Los Angelesin tyhjiä katuja. Hän ajaa "Bootylicious Strip Club" -nimiselle yökerholle. Kesken hauskanpidon, edellisistä Duke Nukem -peleistä tuttu Pig Cop -joukkio piirittää yökerhon, jolloin Duke aloittaa tulitaistelun. Videon aikana introkappaleena soi Stabbing Westwardin kappale "The Thing I Hate".
Alienit ovat tehneet vihamielisen invaasion maapallolle. Duke Nukem aloittaa maailmanpelastusoperation yksin, tavoitteenaan tuhota kaikki alienit ja kansoittaa maa uudelleen pelastamalla maailman kaikki naiset. Pelin ensimmäinen taso on suoraan jatkoa alussa nähtävälle introlle; Duke on strippi-klubin edessä ja alieneita alkaa ilmestyä joka puolelle kaupunkia. Pelissä on mukana myös loppuvastukset.
Aiheesta muualla

Virallinen kotisivu (Arkistoitu – Internet Archive)
Duke Nukem: Time to Kill MobyGamesissa
Duke Nukem: Time to Kill IMDb:ssä
Duke Nukem -pelisarja
| --- | --- |
Tietokonepelit:   Duke Nukem  Duke Nukem II  Duke Nukem 3D  Duke Nukem Forever 
Konsolipelit:   Duke Nukem 64  Duke Nukem: Zero Hour  Duke Nukem: Time to Kill  Duke Nukem: Land of The Babes 
Muut pelit:   Duke Nukem: Manhattan Project
Edmund Casimir Szoka

Edmund Casimir Szoka (14. syyskuuta 1927 – 20. elokuuta 2014) oli katolisen kirkon yhdysvaltalainen pappi. Hänet vihittiin papiksi 5. kesäkuuta 1954, sitten piispaksi 20. heinäkuuta 1971; kardinaali hänestä tuli 28. kesäkuuta 1988.
Szoka syntyi puolalaisille maahanmuuttajavanhemmille Grand Rapidsissa, Michiganissa.
Szoka toimi Detroitin hiippakunnan arkkipiispana vuosina 1981–1990. Hän osallistui uuden paavin valintaan vuoden 2005 konklaavissa.
Donny van de Beek

Donny van de Beek vuonna 2016.
Donny van de Beek (s. 18.  huhtikuuta 1997 Nijkerkerveen) on alankomaalainen jalkapalloilija, pelipaikaltaan hyökkäävä keskikenttäpelaaja. Hän edustaa Espanjan La Ligassa pelaavaa Gironaa.
Van de Beek nousi Ajaxin junioreista edustusjoukkueeseen kaudella 2015–2016, jolloin hän pelasi Eredivisiessä kahdeksan ottelua. Hän debytoi samalla kaudella myös Eurooppa-liigassa. Seuraavalla kaudella hän oli mukana 19 liigaottelussa. Kaudella 2017–2018 hän pelasi Ajaxin kaikki 34 ottelua ja teki 11 maalia. Kaudella 2018–2019 hän oli jälleen kentällä joukkueensa kaikissa liigaotteluissa ja teki niissä yhdeksän maalia, minkä lisäksi hän teki viidessä Alankomaiden cupin ottelussaan neljä maalia. Tuolla kaudella Ajax voitti sekä liigan että cupin. Mestarien liigan 12 ottelussa hän viimeisteli kolme maalia. Koronaviruspandemian vuoksi kesken jääneellä kaudella 2019–2020 hän pelasi 23 Eredivisien ottelua, joissa teki kahdeksan maalia. Mestarien liigan viidessä ottelussa hän teki kaksi maalia.
Van de Beek siirtyi Englannin Valioliigan Manchester Unitediin 39 miljoonan euron siirtosummalla syyskuussa 2020. Tulokaskaudellaan hän pelasi 19 liigaottelua, mutta oli vain neljä kertaa avauskokoonpanossa, ja teki yhden maalin, ensimmäisessä valioliigaottelussaan Crystal Palacea vastaan. Mestarien liigassa hän pelasi kuusi ja Eurooppa-liigassa kolme ottelua. Seuraavalla kaudella hän pelasi tammikuun loppuun mennessä kahdeksassa valioliigaottelussa vain 68 minuuttia. Mestarien liigassa hän pelasi neljä ottelua. Loppukaudeksi hän siirtyi lainasopimuksella Evertoniin, jossa teki yhden maalin pelaamissaan seitsemässä valioliigaottelussa. Kaudella 2022–2023 hän kärsi kolhusta ja polvivammasta, ja pelasi vain seitsemässä valioliigaottelussa ja kahdessa Eurooppa-liigan pelissä. Unitedin voittamassa Englannin liigacupissa hän pelasi yhden ottelun. Syyskaudella 2023 hän tuli vaihdosta kentälle yhdessä valioliiga- ja liigacupottelussa. Kevätkauden 2024 hän oli lainasopimuksella Eintracht Frankfurtissa. Hän pelasi kahdeksan Bundesliiga-ottelua, joista puolet avauskokoonpanossa.
Van de Beek siirtyi heinäkuussa 2024 espanjalaisseura Gironaan.
Van de Beek on pelannut useissa Alankomaiden juniorimaajoukkueissa. Hän kuului vakiokokoonpanoon, kun Alankomaat saavutti hopeaa alle 17-vuotiaiden EM-kilpailuissa vuonna 2014. Miesten maajoukkueessa hän pelasi ensimmäisen ottelunsa marraskuussa 2017 Romaniaa vastaan. Kaikkiaan hän on pelannut 19 miesten maaottelua, muun muassa kaksi ottelua Kansojen liigan lopputurnauksessa kesäkuussa 2019, kolme ottelua EM-karsinnoissa syksyllä 2019 ja kaksi ottelua MM-karsinnoissa keväällä 2021. Hän on tehnyt miesten maaotteluissa kolme maalia: lokakuussa 2020 Kansojen liigan ottelussa Italiaa, marraskuussa 2020 ystävyysottelussa Espanjaa ja maaliskuussa 2021 MM-karsintaottelussa Gibraltaria vastaan. Hänet on valittu maajoukkueeseen viimeksi kesäkuussa 2021.
EH Bildu

| EH Bildu |
| --- | --- |
  
  
  
Perustettu:  10. kesäkuuta 2012
Pääsihteeri:  Arnaldo Otegi
Ideologia:  baskinationalismi separatismi sosialismi edistyksellisyys
Poliittinen kirjo:  vasemmisto
Jäsenmäärä:  32 000
Edustajainhuone:  5 / 350
Senaatti:  2 / 265
Euroopan parlamentti:  1 / 59
Kansainväliset jäsenyydet:  – Euroopan yhtynyt vasemmisto / Pohjoismaiden vihreä vasemmisto
Kotisivu:  www.ehbildu.eus
Infobox OKNimi-testi OK: 
Euskal Herria Bildu, lyh. EH Bildu (suom. ”Baskimaa yhtyköön”), on vasemmistolainen baskinationalistinen separatistiliittouma Baskimaassa ja Navarrassa.
EHB:n edeltäjä Bildu (”yhtyköön”) perustettiin 3. huhtikuuta 2011 osallistumaan vuoden 2011 Espanjan kunnallisvaaleihin. Tämä oli seuraus Espanjan korkeimman oikeuden maaliskuisesta tuomiosta, joka kielsi vasemmistolaista baskinationalistista Sortu-puoluetta osallistumasta vaaleihin. Bilduun kuuluivat keskusta-vasemmistolainen Eusko Alkartasuna, vasemmistolainen Alternatiba ja riippumattomia vasemmistolaisia nationalisteja, joista moni oli kielletyn Batasuna-puolueen entinen jäsen tai kannattaja.
EH Bildu on separatistinen vasemmistoliittouma. Sen kärkiehdokkaaksi vuoden 2016 aluevaaleissa oli asettumassa baskiseparatismiin liittyvistä rikoksista 15 vuodeksi vankilaan tuomittu Arnaldo Otegi, mutta perustuslakituomioistuin kielsi tämän.
Vaalimenestys > Alueelliset parlamentit > Baskimaan parlamentti

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
Baskimaan parlamentti
| Vaalit | Äänet |  % | # | Paikat | +/– |  |  |
| 2012 | 277,923 | 24.67% | 2. | 21 / 75 | 16 |  |  |
| 2016 | 225,172 | 21.13% | 2. | 18 / 75 | 3 |  |  |
| 2020 | 248,688 | 27.58% | 2. | 22 / 75 | 4 |  |  |
Vaalimenestys > Alueelliset parlamentit > Navarran parlamentti

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
Navarran parlamentti
| Vaalit | Äänet |  % | # | Paikat | +/– |  |  |
| 2011 | 42,916 | 13.28% | 4. | 7 / 50 | 7 |  |  |
| 2015 | 48,166 | 14.25% | 3. | 8 / 50 | 1 |  |  |
| 2019 | 50,631 | 14.54% | 4. | 7 / 50 | 1 |  |  |
Vaalimenestys > Espanjan parlamentti (Cortes Generales)

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
Espanjan parlamentti
| Vaalit | Kongressi | Kongressi | Kongressi | Kongressi | Kongressi | Senaatti | Senaatti |  |
| Vaalit | Äänet |  % | Sijoitus | Paikat | +/– | Paikat | +/– |  |
| 2015 | 219,125 | 0.87% | 10. | 2 / 350 | 5 | 0 / 208 | 2 |  |
| 2016 | 184,713 | 0.77% | 9. | 2 / 350 | 0 | 0 / 208 | 0 |  |
| 2019 I | 259,647 | 0.99% | 10. | 4 / 350 | 2 | 1 / 208 | 1 |  |
| 2019 II | 277,621 | 1.14% | 10. | 5 / 350 | 1 | 1 / 208 | 0 |  |
Aiheesta muualla

Kuvia tai muita tiedostoja aiheesta EH Bildu Wikimedia Commonsissa
Donny Montell

| Donny Montell |
| --- | --- |
 Montell vuonna 2016.
Henkilötiedot
Syntynyt: 22. lokakuuta 1987 (ikä 36) Vilna, Liettua
Muusikko
Aktiivisena:  2008–
Tyylilajit:  pop, soul, R'n'B
Soittimet:  laulu, piano
Levy-yhtiöt:  Sony Music Greece
Aiheesta muualla
www.donatasmontvydas.lt
  [ Muokkaa Wikidatassa ] [ ohje ]  
Donny Montell (oikealta nimeltään Donatas Montvydas, s. 22. lokakuuta 1987, Vilna, Liettua) on liettualainen laulaja-lauluntekijä.
Montell edusti Liettuaa vuoden 2012 Eurovision laulukilpailussa kappaleellaan ”Love Is Blind”. Hänet valittiin Liettuan edustajaksi vasta neljännellä yrityksellä sijoituttuaan toiseksi jo vuoden 2009 Liettuan karsinnoissa. Hän selviytyi semifinaalista loppukilpailuun, ja loppukilpailussa hän sijoittui neljänneksitoista. Hän edusti toistamiseen maata vuoden 2016 kilpailussa, kappaleella ”I’ve Been Waiting for This Night”. Kappale sijoittui yhdeksänneksi.
Aiheesta muualla

Kuvia tai muita tiedostoja aiheesta Donny Montell Wikimedia Commonsissa
Duke Nukem 3D

| Duke Nukem 3D |
| --- | --- |

Kehittäjä:  3D Realms
Julkaisija:  Apogee Software
Jakelija:  Steam, Google Play ja App Store
Suunnittelija:  George Broussard
Säveltäjä:  Robert Prince
Pelisarja:  Duke Nukem
Pelimoottori:  Build
Julkaistu:   29. tammikuuta 1996 25. toukokuuta 1997
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  BBFC: 18   ESRB: T  Virheellinen ESRB-arvo
Alusta:  MS-DOS, Mac OS, Sega Saturn Sega Mega Drive, Nintendo 64, PlayStation, Xbox 360
Lisenssi:  GNU General Public License ja suljettu lisenssi
Jakelumuoto:  CD
Lisää peliartikkeleitaVideopelien teemasivulla
Infobox OK  : 
Duke Nukem 3D on 3D Realmsin kehittämä ja Apogee Softwaren julkaisema ensimmäisen persoonan ammuntapeli, joka on julkaistu vuonna 1996 MS-DOSille ja seuraava vuonna Mac OS:lle.
Peli pohjautuu etäisesti Duke Nukem -hahmoon. Hahmo on armeijan kommando, joka lähitulevaisuudessa yrittää pelastaa Maan naiset avaruusmutanttien kynsistä yhden miehen tappo-operaatiolla.
Pelin julkaisun vaikutuksesta päähenkilön letkautukset lukeutuvat nykyäänkin yleisiin sitaatteihin. Jotkin Duken sitaateista on lainattu Duken ”oppi-isältä” eli Bruce Campbellin Ash Williams -hahmolta, joka oli pääosassa Sam Raimin Evil Dead -elokuvissa. Osa on taas peräisin Duken toiselta esikuvalta Arnold Schwarzeneggerin esittämältä erinäisiltä roolihahmoilta. Itse hahmon äänelle on suurin inspiraation lähde ollut kuitenkin Clint Eastwoodin näyttelemä Likainen Harry,
Pelin musiikista vastasivat Lee Jackson ja Robert Prince. Duken kommentit puolestaan lausuu näyttelijä Jon St. John.
Pelin seuraaja Duke Nukem Forever julkaistiin kesäkuussa 2011.
Huomautuksia

Peli aiheutti saman aikakauden tappelupeli Mortal Kombatin tavoin paljon paheksuntaa. Kielteinen huomio kohdistui väkivaltaisuuteen, alastomuuteen ja päähenkilön letkeisiin sananparsiin, joiden takia peliä ehdittiin jopa haukkua sovinistiseksi. Duke Nukem vitsailee esimerkiksi näin: Hän on suorittamassa tehtävää, kun vastaan tulee Duke Nukem -arcade-pelikone. Jos pelaaja pysähtyy pelikoneen kohdalle, Duke murahtaa: ”I don't have time to play with myself!” Vapaasti käännettynä: "Ei minulla ole aikaa pelehtiä itseni kanssa!"
Kaikesta huolimatta Duke Nukem 3D oli kuitenkin nuoren ensimmäisen persoonan ammuntapeligenren vahvimpia ja teknologisesti kehittyneimpiä saavutuksia, ja siitä on tullut osa tietokonepelikulttuurin yleissivistystä.
Peli sisälsi myös runsaasti viittauksia maailmankuuluihin henkilöihin ja tapahtumiin. Tästä tuli lopulta koko pelisarjan tavaramerkki. Pelissä käydään kuuluisilla paikoilla, ja pelaaja voi esimerkiksi nähdä maanjäristyksen, joka tapahtuu San Andreasin siirroksella. Kohtauksessa Duke Nukem sanoo ”I ain’t afraid of no quake”. Tämä on selkeä viittaus id Softwaren Quake-peliin, joka oli tuolloin tekeillä. Eräässä kohtauksessa päähenkilö löytää miehen, joka on menehtynyt avaruuspukunsa sisään, ja silloin Duke Nukem toteaa: ”That’s one doomed space marine”. Doom on kulttimaineen saavuttanut videopeli, joka julkaistiin vuonna 1993.
Vastaanotto

Pelit-lehden Niko Nirvi antoi pelin shareware-versiolle 94 pistettä sadasta ja kokoversiolle saman verran. Mikrobitin Jarno Kokolta pelille heltisi 93 pistettä sadasta.
Lisäosat

Pelille julkaistiin aluksi kaksi lisäosaa, Atomic Edition ja Plutonium Pack. Myöhemmin julkaistiin enemmän lisämateriaalia, kuten lisäosat Duke Caribbean, Duke It Out In DC ja Nuclear Winter. Lopulta myös fanien luomat kartat olivat osa lukuisten uusien lisäosien kokonaisuutta. Peliin on ladattavissa harrastelijoiden tekemä ”High Resolution Pack”, joka muuttaa kaikki tekstuurit huomattavasti alkuperäistä tarkemmiksi ja sprite-objektit kolmiulotteisiksi. Myös objektien liikkeet on mallinnettu sulaviksi parannetussa versiossa. Uusia grafiikkapäivityksiä julkaistaan edelleen.
Aiheesta muualla

Duke Nukem 3D MobyGamesissa (englanniksi)
Duke Nukem 3D MobyGamesissa (englanniksi)
Duke Nukem 3D: Atomic Edition MobyGamesissa (englanniksi)
Virallinen kotisivu (Arkistoitu – Internet Archive) (englanniksi)
Planet Duke (englanniksi)
Duke Nukem Wiki (englanniksi)
Duke Nukem -pelisarja
| --- | --- |
Tietokonepelit:   Duke Nukem  Duke Nukem II  Duke Nukem 3D  Duke Nukem Forever 
Konsolipelit:   Duke Nukem 64  Duke Nukem: Zero Hour  Duke Nukem: Time to Kill  Duke Nukem: Land of The Babes 
Muut pelit:   Duke Nukem: Manhattan Project
Die Toten Hosen

| Die Toten Hosen |
| --- | --- |

Tiedot
Toiminnassa:  1982–
Tyylilaji:  punk rock, hard rock
Kotipaikka:  Düsseldorf, Saksa
Laulukieli:  saksa englanti
Jäsenet:  Campino (Andreas Frege)   Andi (Andreas Meurer)   Breiti (Michael Breitkopf)   Kuddel (Andreas von Holst)   Vom (Stephen George Ritchie)  
Entiset jäsenet:  Walter November   Trini Trimpop (Klaus-Dieter Trimpop)   Jakob Keusen   Wölli (Wolfgang Rohde)  
Levy-yhtiö:  Jochens kleine Plattenfirma  
Aiheesta muualla
www.dietotenhosen.de
Infobox OKNimi-testi OK: 
Die Toten Hosen on saksalainen punk-yhtye Düsseldorfista.
Die Toten Hosen (sananmukaisesti "kuolleet housut"; saksankielinen ilmaisu tarkoittaa tylsistymistä tai epäonnistunutta erektiota[lähde? ]) koostuu viidestä jäsenestä: Campino (Andreas Frege), Kuddel (Andreas von Holst), Vom (Vom Ritchie), Andi (Andreas Meurer) ja Breiti (Michael Breitkopf). Vom tuli Wöllin tilalle rumpaliksi muutama vuosi sitten. Wölliä edelsi 1980-luvulla Trini, joka siirtyi bändin manageriksi.
Bändi on ollut olemassa yli 20 vuotta, ja aikojen kuluessa ohjelmiston tyyli on siirtynyt huumoripopista vakavampaan suuntaan. 1980-luvun loppupuolelta lähtien yhtye on sanoituksissaan käsitellyt poliittisia ja sosiaalisia aiheita, kuten rasismia.
Debyyttisingle Wir sind bereit ("Olemme valmiit") julkaistiin vuonna 1982 ja sitä seurasi vuoden päästä seuraava albumi Opel-Gang. Vuonna 1988, Die Toten Hosen julkaisi LP:n Ein kleines bisschen Horrorschau samanaikaisesti kun Saksassa esitettiin teatteriversio Anthony Burgessin romaaniin perustuvasta Kellopeliappelsiinista, joka toimi albumin innoituksena.
Jäsenet > Nykyiset

Campino (Andreas Frege)
Andi (Andreas Meurer)
Breiti (Michael Breitkopf)
Kuddel (Andreas von Holst)
Vom (Stephen George Ritchie)
Jäsenet > Entiset

Walter November
Trini Trimpop (Klaus-Dieter Trimpop)
Jakob Keusen
Wölli (Wolfgang Rohde)
Julkaisut > Studioalbumit

Opel-Gang - 1983
Unter falscher Flagge ("Väärän lipun alla") - 1984
Damenwahl ("Naistenhaku") - 1986
Never mind the Hosen, Here's die Roten Rosen 1987
Ein kleines bisschen Horrorschau ("Hieman kauhushowta") - 1988
Auf dem Kreuzzug ins Glück ("Ristiretkellä onneen") - 1990
Learning English, Lesson One - 1991
Kauf mich! ("Osta minut") - 1993
Love, Peace & Money - 1994
Opium fürs Volk ("Oopiumia kansalle") - 1996
Wir warten auf's Christkind (Die Roten Rosen) ("Odotamme Jeesuslasta (Punaiset Ruusut)") - 1998
Crash Landing - 1999
Unsterblich ("Kuolematon") - 1999
Auswärtsspiel ("Vieraspeli") - 2002
Zurück zum Glück ("Takaisin onneen") - 2004
In aller Stille - 2008
Ballast der Republik - 2012
Laune der Natur - (2017)
Learning English Lesson 2 (2017)
Julkaisut > Livealbumit

Bis zum bitteren Ende ("Katkeraan loppuun asti") - 1987
Im Auftrag des Herrn ("Jumalan asialla") - 1996
Nur zu Besuch - Unplugged im Wiener Burgtheater - 2005
Machmalauter Live - 2009
Der Krach der Republik ("Tasavallan romahdus") - 2013
Entartete Musik – Willkommen in Deutschland - 2015
Zuhause Live – Das Laune der Natour-Finale - 2019
Julkaisut > Kokoelmat

Reich & Sexy ("Rikkaat & Seksikkäät") - 1993
Reich & Sexy II - Die fetten Jahre ("Rikkaat & Seksikkäät II - lihavat vuodet") - 2002
All die ganzen Jahre: Ihre besten Lieder - 2011
Julkaisut > Singlet ja ep:t

Wir sind bereit - 1982
Reisefieber - 1982
Bommerlunder - 1983
Hip hop bommi bop - 1983
Schöne bescherung - 1983
Kriminaltango mit Kurt Raab - 1984
Liebesspieler + John Peel session - 1984
The Battle of the bands - 1985
Faust in der Tasche - 1985
Das Altbierlied - 1986
Never mind the Hosen - Here's Die Roten Rosen - 1987 (Die Roten Rosen -nimellä)
Alle Mädchen wollen küssen - 1987 (Die Roten Rosen -nimellä)
Hier kommt Alex - 1988
1000 gute Gründe - 1989
Azzurro - 1990
Alles wird gut - 1990
All die ganzen Jahre - 1990
Carnival in Rio (Punk was) - 1991
Baby baby - 1991
The Nightmare Continues - 1991 (promosingle)
Whole wide world - 1992
Mehr davon - 1992 (promosingle)
Sascha... ein aufrechter Deutscher - 1992
Wünsch DIR was - 1993
Alles aus Liebe - 1993
Kauf MICH - 1994
Put your money where your mouth is... - 1994
The return of Alex - 1994 (promosingle)
Sexual - 1994
Tout pour sauver l'Amour - 1995 (promosingle)
Nichts bleibt für die Ewigkeit - 1995
Paradies - 1996
Bonnie & Clyde - 1996
10 kleine Jägermeister - 1996
Alles aus Liebe - Live - 1997
Weihnachtsmann vom Dach - 1998 (Die Roten Rosen -nimellä)
Pushed Again - 1998
Soul Therapy - 1998 (promosingle)
Auld lang Syne - 1999 (Die Roten Rosen -nimellä)
Schön sein - 1999
Unsterblich - 2000
Bayern - 2000
Warum werde ich nicht satt? - 2000
Was zählt - 2001
Kein Alkohol (ist auch keine Lösung)! - 2002
Steh auf, wenn du am Boden bist - 2002
Nur zu Besuch - 2002
Frauen dieser Welt - 2002
Friss oder stirb - 2004
Ich bin die Sehnsucht in dir - 2004
Walkampf - 2004
Alles wird vorübergehen - 2005
Hier kommt Alex (unplugged) - 2005
The Guns of Brixton (unplugged) - 2006
Julkaisut > Singlekokoelmat

Musik war ihr Hobby ("Musiikki oli heidän harrastuksensa") - singlekokoelma - 1995
Mehr davon! Die single-box 1995 - 2000 - 2001
Aiheesta muualla

Kuvia tai muita tiedostoja aiheesta Die Toten Hosen Wikimedia Commonsissa
Viralliset kotisivut
Campino
Ioánnis Grívas

| Ioánnis Grívas> Ιωάννης Γρίβας.Kreikan pääministeri (v.t.) |
| --- | --- |
 Grívaksen v.t. hallitus 12. lokakuuta 1989 – 23. marraskuuta 1989  
Presidentti:  Chrístos Sartzetákis
Edeltäjä:  Tzannís Tzannetákis
Seuraaja:  Xenofón Zolótas
Henkilötiedot
Syntynyt: 23. helmikuuta 1923 Káto Tithoréa, Kreikka
Kuollut: 27. marraskuuta 2016 (93 vuotta) Ateena, Kreikka
Ammatti:  juristi
Tiedot
Puolue:  sitoutumaton
Tutkinnot:  Ateenan yliopisto
Ioánnis Grívas (kreik. Ιωάννης Γρίβας, 23. helmikuuta 1923 Káto Tithoréa, Kreikka – 27. marraskuuta 2016 Ateena, Kreikka) oli kreikkalainen juristi. Hän toimi virkaatekevänä Kreikan pääministerinä 12. lokakuuta 1989 – 23. marraskuuta 1989.
Elämä ja ura

Grívas syntyi keskisen Kreikan Káto Tithoréassa vuonna 1923. Hän opiskeli oikeustiedettä Ateenan yliopistossa ja toimi tämän jälkeen tuomarina. Hänestä tuli Kreikan korkeimman oikeuden puheenjohtaja vuonna 1989.
Grívaksesta tuli virkansa ansiosta virkaatekevä pääministeri lokakuussa 1989 Tzannís Tzannetákiksen johtaman hallituksen erottua. Grívaksen hallitus johti maan marraskuun 1989 parlamenttivaaleihin.
Inekar

| Inekar |
| --- | --- |
 Inekar
 Koordinaatit: 15°56′54″N, 3°9′24″E 
Valtio:  Mali
Alue:  Gao
Piiri:  Ménaka
Hallinto:  
 – Asutustyyppi:  kunta
Väkiluku (2009):  8 700
Infobox OKVirheellinen NIMI-arvo: 
Inekar on maalaiskunta ja sen keskuspaikka Gaon alueen Ménakan piirissä Malissa. Se sijaitsee Saharan ja Sahelin siirtymävyöhykkeellä 80 kilometriä Ménakasta itään. Kunnassa on 8 700 asukasta (vuonna 2009).
Inekarin kunnan pinta-ala on 35 205 neliökilometriä. Se rajoittuu etelässä Ménakan piirin Anderamboukanen sekä lännessä Ménakan, Tidermènen ja Alatan kuntiin, pohjoisessa Kidalin alueeseen ja idässä Nigeriin. Alue on hiekkadyynien peittämää tasankoa, jota halkovat Assakareyn, Azawakin ja Tissiwaghin kuivuneet jokilaaksot.
Kuntaan kuuluu Inekarin kylä sekä kymmenen paimentolaisryhmää. Asukkaat ovat songhaikieltä puhuvia dawsahakeja, eri ryhmiin kuuluvia tuaregeja sekä fulbeja.
Seudun pääelinkeino on karjanhoito. Kotieläimiä ovat vuohet, lampaat, kamelit, aasit ja naudat. Lisäksi harjoitetaan hyvin pienimuotoista maanviljelyä, käsityöammatteja ja kaupankäyntiä. Kunnassa on neljä koulua.
IG-100 Magnadroidit

Magnadroidi IG-100
Magnadroidit (engl. Magnaguard, suom. joskus magnakaartidroidit) ovat fiktiivisiä droideja George Lucasin Tähtien sota -elokuvassa Star Wars: Episodi III – Sithin kosto.
Ruumiinrakenne

Magnadroidit ovat rakenteeltaan laihoja kuin taisteludroidit, mutta paljon jykevämpiä, ja sitkeämpiä. Aseinaan ne käyttävät elektronsauvoja, joiden molemmissa päissä on tappava sähkövaraus. Droideilla oli myös viitat jotka loivat korkean aseman vaikutelman sekä lisäsivät pelkovaikutusta. Niillä oli varsin korkea asema Itsenäisten aurinkokuntien konfederaatiossa. Magnadroideja käytettiin henkivartioina, erityisesti Kenraali Grievous kulki yleensä useita droideja takanaan. Taistelussa ne vetivät vertoja jopa jedeille, joskaan ne eivät pystyneet juoksemaan kovin nopeasti. Magnadroidit eivät luovuta, vaikka menettäisivät ruumiinosiaan: Obi-Wan Kenobi iski yhdeltä droidilta pään irti, mutta droidi jatkoi taistelua kuin mitään ei olisi tapahtunut, tämä johtuu siitä, että niillä on alempana ruumiissa varasensorit ja varasilmä siltä varalta, että niiden pää jostain syystä irtoaisi, lopulta Obi-wan kuitenkin löi sen maahan.
Historia

Alun perin magnadroidit valmistettiin sen takia, että Kenraali Grievous joutui Separatistiarmeijan ylikomentajana tyytymään Kauppaliiton droideihin, joita ohjataan signaalilla, ja jotka eivät opi virheistään. Saatuaan tietää kenraali Grievousin inhosta näitä droideja kohtaan Darth Tyranus määräsi Holowan Mekaniikan valmistamaan magnakaarti-droideja, jotka tuli suunnitella Grievousin ohjeiden mukaisesti ja olla hänen kouluttamiaan. Magnadroidit pitävät yllään perinteistä kaleelaisten soturien viittaa. Viitat ovat kaleelaisen kenraali Grievousin itse valitsemia. Aluksi kenraali Grievous vihasi magnadroideja, mutta myöhemmin oppi hyväksymään ne, antaen niille oman kansansa perinteisen viitan.
Peleissä

Pelissä Revenge of the Sith magnadroideja kutsutaan vain nimellä Grievous Bodyguard, Grievouksen henkivartijat, ja niitä pystyy ohjaamaan minipelissä. Pelissä Battlefront droidit eivät käytä elektronsauvaa, vaan räjähdepanoksia laukovia aseita, minkä lisäksi ne juoksevat nopeasti. Droidit esiintyvät myös peleissä Republic Commando sekä Lego Star Wars: The Video Game.
Triviaa

Magnadroidien ulkonäkö perustuu varhaiseen konseptiin kenraali Grievousista. Tuottaja George Lucas valitsi konseptin useiden joukosta, mutta tahtoi että ulkonäköä painotettaisiin enemmän siihen, että Grievous on kyborgi, ei robotti.
Aiheesta muualla

IG-100 MagnaGuard Wookieepediassa (englanniksi)
IG-100 magnavartijadroidi Jedipediassa